500 करोड़ से ज्यादा की क्वेरिज ऑर्डर की आस में कारोबारी खुश
चंडीगढ़रोड स्थित गलाडा ग्राउंड में लगाई गई छठी इंडिया इंटरनेशनल साइकिल, फिटनेस एवं आउटडोर स्पोर्ट्स एक्सपो (सीफोस) संपन्न हो गई। रविवार एक्सपो के तीसरे दिन डीलर और विजिटर्स के उमड़े सैलाब को देख एग्जीबिटर्स गदगद दिखाई दिए। कैबिनेट मंत्री शरणजीत सिंह ढिल्लों और मेयर हरचरण सिंह गाेहलवड़िया भी विशेष तौर पर यहां विजिट करने आए।
फीको के प्रेसिडेंट गुरमीत सिंह कुलार ने बताया, तीन दिनों तक चली सीफोस में 500 करोड़ रुपए से ज्यादा की बिजनेस इन्क्वायरीज हुई हैं और इनमें से अधिकतर अॉर्डर में बदलने की उम्मीद है। उन्होंने बताया कि एक्सपो में अब तक 2 हजार डीलर और 50 हजार से ज्यादा विजिटर विजिट कर चुके हैं। इसमें नेशनल और इंटरनेशनल कंपनियों ने 114 स्टाॅल लगाकर अपने प्रोडक्ट्स डिसप्ले किए थे। जिनमें चीन, यूएसए, यूके, इटली, श्रीलंका, इंडोनेशिया, ताइवान आदि कंपनियों के 42 स्टाॅल के अलावा एवन साइकिल लिमिटेड, एसके बाइक्स लिमिटेड, एटलस साइकिल लिमिटेड, नीलम साइकिल लिमिटेड, एसके अग्रवाल, क्यूट साइकिल, बिगबेन इंडस्ट्री, सोवरन इंडस्ट्री, केएस मुंजाल, विश्वकर्मा इंडस्ट्री, स्पीडवे टायर, रालसन टायर, पौद्दार टायर, सोवरन र्ट, शिनल, फिनक्स आदि के स्टाॅल शामिल थे। आज एक्सपो में एवन साइकिल के सीएमडी ओंकार सिंह पाहवा, नीलम साइकिल के एमडी केके सेठ, सचिन लाकड़ा, संजीव पाहवा, मनजिंदर सिंह सचदेवा, राजीव जैन, सुभाष लाकड़ा, जी-13 के उमेश कुमार नारंग और इंद्रजीत नागपाल मौजूद थे।
hin_Deva hin_Deva hin_Deva